
CONTRA EL TÚNEL DE B RACONS 

Salvem les Valls 
torna a denunciar 
la construcció 
de l’Eix Vic-Olot 

Olot/La Garrotxa- El passat 25 d’octubre, 
Salvem les Valls havia convocat dos actes 
coordinats per protestar contra la construc¬ 
ció de l’obra. A Olot més de 200 persones 
feien una cadena humana al voltant de l’A¬ 
juntament amb l’acompanyament de música 
i xiulets. La coordinadora d’entitats, amb set 
anys de lluita a les seves esquenes, reclama¬ 
va novament a través d’un comunicat la reti¬ 
rada del projecte i la revisió del pla de car¬ 
reteres, ja que “no és una necessitat social, 
malmet el patrimoni i respon a interessos 
dels poderosos”. A l’acte van assistir també 
membres de CCOO i algun personatge 
d’ICV i ERC, a més dels naturalistes de la 
Garrotxa. Alguns assistents van irrompre al 
ple per denunciar que no hagués prosperat 
la moció per parar la tramitació del túnel qu 
es vol construir a la Vall de’n Bas. 
Barcelona- Al mateix temps a Barcelona 
100 persones feien una altra cadena hu¬ 
mana al voltant de la Conselleria de Política 
Territorial. Recordem que la coordinadora 
va interposar un contenciós contra la con¬ 
strucció de l’eix i una moció per retardar 
l’inici de les obres, mentre que la Con¬ 
selleria fa tot el possible per accelerar-lo. 
Salvem les Valls + Contra-lnfos 29/10/02 


Setmana del 30 d’octubre al 5 de novembre de 2002 


CRIMINALITZACIÓ DELS MOVIMENTS SOCIALS 


Primera manifestació multitudinària a València. El 16 de novembre a Barcelona. 

La protesta per l’empresonament de 
quatre joves surt als carrers de València 

Accions a ciutats com Palma o Sevilla. Les concentracions davant de Picassent continuen els diumenges. 


València- Més de 2.000 persones (algunes 
fonts parlen de 4.000), majoritàriament de 
la ciutat, però amb presència de grups vin¬ 
guts des de diversos punts de l’Estat espany¬ 
ol, es van donar cita als jardins de Vivers per 
denunciar el muntatge policial que ha dut a 
presó 4 joves de València, sota acusacions 
d’associació terrorista. Malgrat els ja acostu¬ 
mats assetjaments de la policia en la seva 
tasca intimidatòria, d'identificació forçosa i 
inspecció de motxilles, el col·lectiu, encap¬ 
çalat pels amics i familiars més propers dels 
“mal cridats terroristes”, va sortir del carrer 
Blasco Ibànez en direcció al Cabanal, seguit 
de moltes més persones solidaritzades amb 
el cas i en contra del desallotjament del ca¬ 
sal Malas Pulgas que, amb crits i consignes, 
van enganxar cartells i repartir octavetes en 
quantitat, material que va servir perquè la 
gent que observava al pas pogués compren¬ 
dre i unir-s’hi al crit d'un dels col·lectius més 
perseguits de la ciutat: el dels pensadors. La 
manifestació, que es va desenvolupar sense 
gaire incidents, encara que sí es van produir 
càrregues puntuals contra els manifestants 
que, evitant aquest cercle policial que els 
envoltava, van aconseguir dotar la mani¬ 
festació d'un ritme imparable, format per 


assegudes a les principals cruïlles de l'itiner¬ 
ari, la qual cosa va dificultar la circulació del 
trànsit a la zona, mentre descol·locaven a la 
policia, en no poder dur a terme cap càrrega 
massiva, ja que l'amplada de l'avinguda on es 
desenvolupava era bastant favorable. En 
arribar a El Cabanyal, la gentada es va endin¬ 
sar pels carrers del barri i, a l'alçada del car¬ 
rer de la Reina, al costat del poliesportiu, 
tingué lloc la lectura d'un comunicat de 
rebuig a aquesta “sentència exemplar” que 
no fa altra cosa que criminalitzar els movi¬ 
ments socials, provinguin d'on provinguin, i 


que posa en el punt de mira qualsevol indi¬ 
vidu inoportú, bé per la seva ubicació social, 
bé pel seu pensament crític. Llegit el comu¬ 
nicat, els assistents es van dissoldre gradual¬ 
ment i sense problemes; molts, en direcció 
al concert antirepressió que s’iniciava a les 
10 del vespre al centre social Pepika la 
Pilona, amb uns beneficis íntegrament dedi¬ 
cats a l’ajut dels empresonats. Eren les 9 del 
vespre i després de tres hores de marxa, la 
manifestació havia finalitzat. 

Contra-lnfos València 
29/10/02 


Actes a Sevilla i Palma en suport als quatre presos 

A Barcelona el 16 de novembre 

Barcelona.- Una manifestació recorrerà els carrers de Barcelona el proper 16 de novem 
bre per denunciar l’empresonament de quatre joves del centre social Malas Pulgas de 
València. La protesta pretén ser àmplia i vol ajudar a denunciar el procés judicial i polític 
que ha conduït aquests nois al centre penitenciari de Picassent des del passat 18 d’oc¬ 
tubre. La convocatòria és a les 17 h a la plaça Universitat, i prèviament es difondrà un 
manifest per recollir adhesions de suport. A d’altres ciutats ja s’han produït actes de sol¬ 
idaritat amb els presos. A Palma es va fer una concentració el dia 25 i un concert el dia 26. 
A Sevilla, prop de 25 persones varen concentrar-se al Rectorat de la Universitat, des d’on 
van desplegar una pancarta. Els “segurates” del recinte van retenir dues persones que 
finalment van ser alliberades pels companys, poc abans d’arribar dues furgonetes d’anti- 
avalots que van carregar i dissoldre l’acte. Contra-lnfos 29/10/02 


“Bracons” ho reivindica 

Olot/ La Garrotxa.- Un grup anomenat “Bracons” s’ha fet respons¬ 
able dels tres sabotatges a les obres fetes al març, setembre i l’úl¬ 
tim el passat 12 d’octubre. Els sabotatges han consistit en la 
destrucció de maquinària. Aquest és el comunicat: “Bracons es fa 
responsable de les voladures realitzades a Manlleu i Torelló contra 


la maquinària (l’última encara visible) d’empreses responsables i 
culpables de la destrucció del nostre país. Bracons crida alhora tot 
el poble a seguir, de la manera que cregui convenient, a combatre 
les agressions al medid’aquestes empreses i d’altres que tinguin a 
veure amb el projecte de l’eix Vic-Olot. Bracons adverteix d’aques¬ 
ta manera totes les empreses que tindrà un front de lluita contra 
els seus interessos. No passaran!” Contra-lnfos 29/10/02 


ta™ de suport València: 


Antifeixisme 


La majoriade vistes se suspenenfins als propersIO, 12 i 16 de desembre 

La Policia Nacional incorre en flagrants 
contradiccions al judici contra 5 
detinguts de la manifestació antifeixista 
del 12 d'octubre a Barcelona 

Els policies que han testificat contra 5 dels detinguts el passat 12 d’octubre a 
Barcelona, acusats de desordres i manifestació il·lícita, s’han contradit i han imputat 
als detinguts la tinença d’objectes que no consten a l’atestat policial. J. Antonio Cruz 
de Pablo, titular del jutjat 18 del penal de Barcelona, ha suspès per presentació d’un 
recurs de la defensa, tres judicis més previstos per avui contra els 19 detinguts 
majors d’edat. Un quart ha quedat suspès per la incompareixença dels policies. La 
vista serà el desembre. 


Barcelona - Els 5 acusats jutjats afronten pe¬ 
ticions fiscals d’un any de presó i un milió i 
mig d’euros de multa pel delicte de mani¬ 
festació il·lícita, recollit en l’article 514.2 del 
Codi Penal com a “reunió o manifestació 
d’individus portant armes o objectes peril¬ 
losos”. Els van detenir abans de l’inici de la 
marxa, que va sortir de plaça Urquinaona a 
dos quarts d’una del dia 12 d’octubre. Els 2 
primers van ser detinguts a la sortida del 
metro i, segons l’atestat, portaven una pan¬ 
carta reforçada amb malla de ferro per util¬ 
itzar-la com a escut; 7 tiradors amb gomes 
de fusell de pesca submarina; 4 bosses amb 
boles d’acer; claus amb la punta doblegada; 
escuts de malla; 9 parells de guants, i 2 cas¬ 
cos. Ells afirmen que un antiavalot va identi¬ 
ficar-los i ordenar-los agafar la pancarta i 
pujar-la a l’exterior, on van ser conduïts a la 
comissaria de Via Laietana sense notificar- 
los la detenció ni llegir-los els drets. Un poli¬ 
cia ha testificat que només va intervindre’ls 


N? COMFTE DE SUPORT A 

Contra-In fos 


la pancarta i que anaven en un grup de 7 per¬ 
sones. Als 3 detinguts els acusen de portar 
una ampolla de gasolina; un pal de fusta de 
més de 2 m; una estelada; una ikurrinya, i una 
braga. L’antiavalot que va participar a la 
detenció no recordava les banderes ni la 
braga, i el policia que coordinava els equips 
de paisà ha estat incapaç de reconèixer un 
dels acusats presents a la sala com un dels 
detinguts, a més d’afirmar que els van inter¬ 
venir una cadena. Mentre la Fiscalia consid¬ 
era provades les seves “intencions il·lícites”, 
els 5 advocats defensors afirmen que l’únic 
provat és la voluntat dels detinguts d’assistir 
a una manifestació legal i convocada públi¬ 
cament, a més de discutir la tipificació penal 
del delicte. Segons Jaume Asens, una sen¬ 
tència de l’Audiència Provincial del 14/5/98 
relaciona l’acusació de manifestació il·lícita 
amb el fet de participar a l’acte amb 
objectes perillosos, i els acusats no van 
poder assistir perquè estaven detinguts. 

Contra-lnfos 29/10/02 


tel: 93.442.62.53 







Estudiantil 


Repressió 


Manifestació i càrregues 

Vaga estudiantil 
contra la llei 
d ensenyament 

Barcelona- “De nou, els carrers de Barce¬ 
lona i d’altres municipis s’han omplert de 
vida i energia. I quanta energia! La joventut 
il·lusionada per la vida, el futur o simple¬ 
ment per trencar la fosca rutina que la vida 
estudiantil comporta, ha sortit al carrer per 
mostrar la seva veu. Una mostra més que la 
unió fa la força, força necessària per 
afrontar el dia a dia plè d’individualisme i 
mil tipus d’agressions que reb el jovent, que 
per naturalesa està menys alienat però és 
més manipulable. Cridaven, cantaven, cor¬ 
rien i passejaven, amb la il·lusió d’aquells 
que tenen la vida per endavant. Semblava 
que s’ho passaven bé, que eren feliços. Pel 
què a mi respecte, la volada d’ous davant la 
façana d’un Mcdonald’s ha estat el més 
interessant. Quin jovent! 

Però això no ha estat tot. Només era una 
joventut que s’ha separat de la manifestació 
encapçalada per partits i sindicats. Amb 
aquests, es parla d’una participació de deu 
mil a cinquanta mil persones que s’han diri¬ 
git a la Subdelegación del Gobierno, on els 
policies nacionals els hi han ensenyat què és 
la repressió, la violència i la llibertat d’ex- 
presió sota la bandera de la democràcia. 
Això ha comportat un detingut, un hospital¬ 
itzat i diversos ferits que hauran d’estudiar 
fort per ser bons ciutadans, morts en vida.” 

Un participant 29/10/02 


Bicicletada per 
l’habitatge digne 

T errassa/Vallès Occidental- Unes 15 person¬ 
es van participar, aquest dissabte dia 26, en 
la marxa en bicicleta que es va fer pels car¬ 
rers de Terrassa. Es protestava per la hipocre¬ 
sia de l’Ajuntament davant el problema que 
tenen els joves, i no tan joves, per accedir a 
un habitatge. Des de l’administració no es 
dóna cap facilitat a l’hora d’intentar llogar o 
comprar un pis, i es pressiona empreses con¬ 
structores com Inmovalero perquè com 
pleixin els terminis de construcció de pisos. 


La manifestació és coartada per la policia 

Jornades contra els abusos de poder en 
record de la mort de Jorge Bolancel a Cornellà 


Cornellà/Baix Llobregat.- Aquest cap de set¬ 
mana es van fer a Cornellà les jornades con¬ 
tra els abusos del poder. Van començar 
divendres amb una concentració al metro de 
Sant Ildefons, acompanyada d'un fort desple¬ 
gament policial i d’un important nombre de 
policia de paisà. Quan es van reunir prop de 
cent persones, es va iniciar la marxa fins a 
comissaria que transportava uns taüts que 
representaven les víctimes dels abusos del 
poder. Aquesta marxa va ser seguida de prop, 
tant pels antiavalots com pels secretes. En 
arribar a comissaria, es van deixar els taüts 
mentre es llegia l'octaveta i es cridaven con¬ 
signes com "ni perdonem, ni oblidem" en 


Lluites contra l’Especulació 


record de Bolan, Pedro Àlvarez, Toni Cordero 
i totes les víctimes a mans de la policia. Des¬ 
prés d'uns vint minuts, la marxa va tornar cap 
al metro un altre cop, seguida pels antiaval¬ 
ots i la policia de paisà, i allà es va desconvo- 
car. El dissabte, la jornada va continuar davant 
el mercat de Sant Ildefons, i es va iniciar amb 
un punt d'informació sobre diversos casos 
d'abusos del poder. Es va projectar repetides 
vegades el vídeo de la criminalitzada mani¬ 
festació de l’any passat. Per finalitzar es va fer 
l'obra de teatre contra la tortura, amb bona 
rebuda per part dels i les vianants, i la meres¬ 
cuda vermutada. Durant el matí es van veure 
diferents policies de paisà que vigilaven i 


controlaven l'acte. Fins i tot vàrem enxapar 
dos secretes, des d'una finestra del mercat, 
gravant amb càmera totes les persones que 
participaven en la jornada. L'assetjament con¬ 
tra la gent va ser continu, però es va acon¬ 
seguir burxar un d'ells públicament, denun¬ 
ciant el control que estem patint davant de 
tots i totes les vianants, encara que van con¬ 
tinuar mostrant la seva prepotència. També 
volem denunciar l'ordre que l'Ajuntament va 
donar a la brigada de neteja de FCC durant la 
passada setmana, de treure tots els cartells 
que convocaven la jornada. Aquesta és la 
seva democràcia. 

Assemblea d'Okupes de Korneyà 29/10/02 


La Plataforma Contra l’Especulació continua les protestes 

La decisió de construir un pàrquing al Forat de la Vergonya sembla ferma, segons el districte de Ciutat Vella. 


Barcelona- Dijous passat dia 24, la Plata¬ 
forma Contra l’Especulació (integrada per 
22 @, el col·lectiu Forat de la Vergonya, Plaça 
Cerdà, PERI Trinitat Vella, amics del Molí, 
veïns del Turó Parc, entre d’altres) va con¬ 
centrar a la Rambla de Canaletes unes 400 
persones per a protestar contra les diferents 
actuacions i PERI que està portant a terme 
l’Ajuntament en diferents barris de la ciutat. 
La concentració es va dirigir fins a la plaça 
Sant Jaume on es va llegir un comunicat i un 
manifest de denúncia; amb això es va donar 
per acabada la concentració. Cal remarcar 
també les últimes notícies al «Forat de la 
Vergonya», després que la setmana passada 
(vegeu Contra-lnfos anterior) les màquines 
no s’utilitzessin per portar a terme el pro¬ 
jecte d’asfaltar el “parc del Forat de la 
Vergonya”. Es va convocar a les diferents 
associacions i veïns del barri a una reunió- 
farsa amb la regidora del districte, la Sra. 


Això fa que aquestes empreses cometin 
irregularitats i en molts casos es saltin la nor¬ 
mativa de construcció, com va passar fa poc 
en una de les obres on van morir 2 trebal¬ 
ladors. La bicicletada va sortir al matí de la 


Katty Carreres, on tot just van poder expres¬ 
sar les seves protestes, una reunió molt «de¬ 
mocràtica» on un veí va ser expulsat de la 
sala per voler gravar la reunió en vídeo. Als 
que sí se’ls va permetre estar a la sala fou a 
dos «secretes» perquè «controlessin» millor 
la situació. De la reunió, l’única cosa que es 
va treure en clar va ser la confirmació que a 
l’espai del «Parc del Forat del Vergonya» pre¬ 
tenen construir un pàrquing. L’empresa que 
gestionarà aquest pàrquing ja ha començat a 
fer enquestes telefòniques als veïns i veïnes 
i comerciants, en alguns casos prometent 
places de pàrquing gratuïtes (quina barra). 
Això sí és consens segons l’Ajuntamient, i no 
el concurs públic de projectes on tots els 
veïns i veïnes van poder donar la seva opinió 
de què és el que els agradaria per al barri, i 
no era precisament un pàrquing, o embrutar 
amb més asfalt el barri. 

Contra-lnfos 29/10/02 


plaça Vella de Terrassa i es va acabar davant 
l’edifici en construcció on es va produir l’ac¬ 
cident; durant el recorregut es van repartir 
octavetes on s’informava als veïns i comer¬ 
ciants d’aquesta situació. Crits 29/10/02 


Plataforma contra 
l’especulació 
al barri del Carmel 

Carmel/Barcelona.- Un grup de veïns i 
veïnes del barri del Carmel, concreta¬ 
ment del carrer Muhlberg, han format 
una nova plataforma contra l’especulació 
al barri, ja que estan en imminent expro¬ 
piació. Segons ens expliquen «fa més de 
dos anys que estem barallant-nos amb els 
de urbanisme perquè no ens ROBIN casa 
nostra, cases de principi de segle en per¬ 
fecte estat, que no molesten a ningú; 
només a aquells que les necessiten per 
fer negocis i màfies varies...». 

Pàgina web: www.tresturons.net 

Tres Turons + Contra-lnfos 29/10/02 


Cercavila contra 
l’especulació al casc antic 
8 DE NOVEMBRE, 19l·l PLAÇA SANT PERE 

(MetroAr cde Triomf, Barceloní 


Èxit de participació a la jornada antifeixista a Vic 

500 persones participen de 
la protesta contra el feixisme 
de la PxC i Josep Anglada 

Els mossos d’esquadra carreguen i provoquen una desena de contusionats. 

El 27 d’octubre, tal com estava previst, va tenir lloc a la ciutat de Vic una jornada 
antifeixista. El motiu de la convocatòria era mostrar el rebuig envers l’estratègia 
feixista de la Plataforma per Catalunya (PxC) de Josep Anglada que celebrava un 
congrés a l’edifici públic del Sucre. A partir de les onze del matí a l’aparcament del 
Sucre, es va iniciar la concentració on s’agruparen unes 500 persones per tal de por 
tar a terme les activitats previstes per la Coordinadora contra el Racisme. 


Vic/Osona- “Ja des d’un primer moment 
dotacions d’antiavalots dels mossos d’esqua¬ 
dra encerclaven i protegien de forma evi¬ 
dent els participants del congrés del Sucre. 
Entre el cordó policial es van poder veure 
reconeguts individus d’estètica neonazi de 
la comarca. Les persones participants a la 
jornada antifeixista eren vigilades constant¬ 
ment per aquests policies i d’altres de paisà. 
Així, el desmesurat nombre de policies va 
estar de cara a la concentració de l’aparca¬ 
ment amb una actitud descaradament pro¬ 
vocadora i agressiva. Al mateix temps, inten¬ 
sius controls policíacs a totes les entrades a 
Vic regiraven i identificaven -seguint com a 
criteri els seus propis prejudicis criminal- 
itzadors- els cotxes de força persones que 
es dirigien cap a aquesta ciutat. A l’estació 
de tren també hi havia controls sobre la gent 
que arribava. 

La jornada antifeixista 

A primera hora del matí algunes pancartes 
van ser penjades a diversos ponts de la ciu¬ 
tat, hores després aquestes desapareixien 
dels llocs on eren. La jornada va començar 
amb diversos tallers; tot seguit, es van fer un 
seguit de parlaments, en què diversos 
col·lectius participants van llegir els seus 
manifestos. Així es va escoltar la veu de 
Maulets, el Casal Independentista Manel 
Viusà, la Koordinadora contra la Tortura i 
l’Explotació Laboral, el Centre Islàmic, 
l’Euskal Herriko Komunistak i l’AMIC, i final¬ 
ment es va llegir el manifest unitari de la 
Coordinadora contra el Racisme. Al voltant 
de dos quarts de dues es va iniciar una 
cadena humana que va encerclar, fins on els 
mossos van permetre, l’edifici del Sucre. 
Entre els i les participants es podien llegir 


lemes escrits en força pancartes com “Immi¬ 
grants del present, Catalans del futur”, 
“Anglada feixista”, “Feixisme mai més ni a Vic 
ni enlloc” entre d’altres; a més, també se’n 
podien veure d’escrites en àrab on en una 
d’elles es llegia “Terra per a tothom, prou 
racisme”. Sense cap motiu aparent i quan la 
gent ja començava a retornar a l’aparca¬ 
ment, els policies antiavalots, equipats amb 
armes de foc automàtiques, van començar a 
preparar escuts, escopetes de pilotes de 
goma i cascs, la qual cosa va provocar tensió 
entre els i les participants. Poc després es va 
produir una càrrega sobre els i les concen¬ 
trades que va generar un gran nombre de 
persones contusionades. Tot i la provocació 
policial constant, es va respirar un ambient 
de convivència i participació entre els i les 
concentrades a la protesta. Cap a les dues 
del migdia, plats de cous-cous i botifarra 
amb pa amb tomàquet van donar pas a un 
dinar popular. Quan ja eren les 4, i es 
començaven a preparar els grups musicals 
que actuaven a la tarda, una altra càrrega 
policial, molt més dura i agressiva, va estron¬ 
car la jornada. Arran d’aquesta càrrega més 
de deu persones van patir diverses contu¬ 
sions al cap, al coll, als ronyons, a les cames 
i als braços... que van haver de ser ateses a 
l’Hospital General de Vic on se’ls va realitzar 
les primeres cures i on van rebre l’informe 
mèdic corresponent. D’altra banda, força 
objectes personals van ser robats pels poli¬ 
cies que van provocar la càrrega. Per tot ple¬ 
gat s’està preparant una denúncia col·lectiva 
de totes les persones directament afec¬ 
tades. Arran d’aquests fets, les actuacions 
musicals es traslladaren al Casal Manel 
Viusà, que es van allargar fins tard.” 
Coordinadora contra el Racisme 29/10/02 










Presons 


Veïnal 


“De nit i de dia, volem 
caminar tranquil·les” 

Un centenar de persones es mani¬ 

festen al barri de Sants de Barcelona 
contra les agressions a les dones i 

exigeixen respostes socials davant la 

violència de gènere. 

Sants/Barcelona.- “Contra la violència de 
gènere, soroll i visibilitat”. A les 7 de la tarda 
del passat 23 d’octubre, cent persones amb 
cassoles i torxes van marxar pels carrers de 
Sants per denunciar les agressions sexuals 
esdevingudes durant els darrers mesos, i 
recordar que la lluita contra la violència de 
gènere és responsabilitat de tothom. La man¬ 
ifestació va aturar-se al Mercat de Sants, on 
havia tingut lloc una de les agressions, per 
mostrar la seva solidaritat. Quatre dones 
encapçalaven la marxa amb una pancarta amb 
el lema “Volem caminar tranquil·les”, i d’altres 
duien cartells amb dades sobre la violència de 
gènere, recordant que “73 dones van morir a 
mans dels seus marits i companys sentimen¬ 
tals el 2001.” Més de 32.000 dones de l’Estat 
espanyol van denunciar agressions l’any pas¬ 
sat. Quantes no ho van fer?”. Cridant consig¬ 
nes com “Cap agressió sense resposta, a casa i 
al carrer”, la marxa va aturar-se al mercat. “El 
passat mes de setembre un home va violar 
una dona al mercat de Sants. Dies després, es 
produí una altra agressió prop de Sants Esta¬ 
ció. Però no podem dir que això sigui un fet 
extraordinari. Cada dia, les dones afrontem 
agressions psicològiques, físiques, verbals i 
sexuals per viure en un sistema basat en l’abús 
de poder de l’home sobre la dona. La solució 
no és demanar més policia i protecció pública 
o privada per solucionar un problema col·lec¬ 
tiu i quedar-se de braços creuats quan inco¬ 
moden, persegueixen o maltracten una dona. 
No estem soles si la gent escolta els nostres 
crits d’ajuda i planta cara als agressors. La vio¬ 
lència contra les dones està a casa, al carrer, 
als llocs d’estudi i de treball, i és responsabili¬ 
tat de tothom aturar-la.” La marxa va acabar 
davant del Mercat d’Hostafrancs remarcant 
que “les dones no volem que ens toquin sense 
desitjar-ho i que ens facin comentaris insul¬ 
tants o ridiculitzants” i recordant als homes la 
seva responsabilitat davant les agressions. 
”Quan toleres comentaris humiliants i ofen¬ 
sius sobre el cos d’una dona, quan presencies 
o coneixes agressions i no fas res, estàs sent- 
ne còmplice. A l'acte, convocat per una co¬ 
missió de l’Assemblea de Barri creada arran 
dels fets, també hi va participar gent del Punt 
d’Informació sobre violència domèstica de 
Sants i el col·lectiu de dones Les Tenses. 

Kalegorria 29/10/02 


Neteja ala grega 


Acampada en defensa de Can Zam 

Santa Coloma de Gramanet- La Plataforma de Defensa de la Serra de Marina va organitzar 
els dies 26 i 27 d’octubre una acampada contra l’especulació al parc de Can Zam a Santa 
Coloma de Gramanet, Barcelona. L'any 1979, els veïns i veïnes de Santa Coloma, després de 
moltes reivindicacions, van aconseguir que una part de la zona de Can Zam és destinés a fer 
un parc, però va quedar un espai on encara hi havien cases i magatzems. L’Ajuntament de 
Santa Coloma va dir que d’aquella part del parc ja se’n parlaria més endavant. Ara més de 20 
anys després, l’Ajuntament de Santa Coloma regit pel socialista Bartomeu Munoz vol urban¬ 
itzar la part aquesta que va quedar. L’arribada a la zona de la línia 9 del metro fa que el ter¬ 
reny es requalifiqui, i vulguin construir hotels, blocs de pisos i locals comercials. La 
Plataforma de la Serra Marina reivindica que tota aquesta zona també ha de ser parc, i a l’a¬ 
campada organitzada per la plataforma van participar entre 200 i 300 persones amb unes 
60 tendes de campanya. Per finalitzar el cap de setmana de reivindicacions, el diumenge al 
migdia la gent de l’acampada va sortir en manifestació fins a l’Ajuntament de la vila, sota el 
lema” Can Zam Parc Frondós”. Contra-lnfos 29/10/02 


El jutge retira la llibertat condi¬ 
cional que TENIA EL PRES POLÍTIC 

Juanra ha estat 
empresonat de nou 

L'advocat ha interposat un recurs que 

serà contestat el dia 5 de novembre. 

Amsterdam /Netherlands.- Des del 25 de juny 
Juanra estava al carrer després d'haver pagat 
la fiança de 20.000 euros que el jutjat li havia 
demanat. L’u d'octubre, quan la cambra d'ex¬ 
tradició del jutjat d'Amsterdam decideix que 
és extraditable, va perllongar la seva llibertat 
condicional fins que la Cort Suprema holan¬ 
desa (Hoge Raad) dictés el veredicte arran 
del que seria o no extraditat. És aquest 
mateix dia que la fiscalia interposa un recurs 
davant l'Audiència demanant l'anul·lació de 
llibertat condicional de què gaudia l'encausat 
amb l'excusa d'un possible intent d'escap¬ 
atòria. El 24 d'octubre, l'Audiència Nacional 
Holandesa va fer pública la sentència del 
recurs posat per la fiscalia. En aquesta sen¬ 
tència, el jutjat va dictaminar que Juanra 
havia de presentar-se al dia següent a les 
autoritats penitenciàries i ingressar a la 
presó. El divendres passat, l'activista i cantant 
del grup musical KOP, va ingressar a la unitat 
3 de la presó d'alta seguretat de Vught 
(Holanda) en què roman a l'espera del pro¬ 
nunciament de la Cort Suprema. Per una altra 
banda, l'advocat Victor Koppe va presentar 
una apel·lació davant del jutjat en què dem 
anava que se li tornés a concedir la llibertat 
provisional en quedar palesa la poca firmesa 
d'aquest suposat risc de fuga en el moment 
en què Juanra es va presentar a les autoritats 
penitenciàries pel seu propi peu. El dia 5 de 
novembre, el jutjat es pronunciarà davant 
l'apel·lació. Per escriure-li: 

Juan Ramon Rodríguez Fernàndez 
c/o P.l Nieuw Vosseveld - Unit 3 
Lunettenlaan 501 
5263NT VUGHT - Holland 


Ecologia 


Vaga de fam 
al Vallès contra 
el camp de 
golf a Vilalba 

Vilalba/Vallès Oriental - Des del passat dil¬ 
luns 21 d’octubre en Lluís Planas, la Mercè 
Prat i la Laia Jorba estaven realitzant un 
dejuni per convidar a iniciar un veritable a 
procés de democràcia participativa a partir 
de la creació d’assemblees, de cara a frenar 
la creixent degradació ambiental i humana 
que estem patint. 

Fent ús de la seva llibertat i responsabilitat, 
planten la tenda als terrenys de Vilalba que 
son objecte d’especulació, i inicien un deju¬ 
ni fins que sigui constituida la assemblea o 
preassemblea de la comarca del Vallès. 
Finalment el passat dissabte 26, desprès que 
es celebrés la reunió constitutiva, en la que 
van participar una trentena de persones 
d’arreu de la comarca, van posar fí al dejuni, 
gaudint d’un bon estat de salut. 

Contra-lnfos 29/10/02 


A NTIPROHIBICIONISTA 


Marxa per la 
despenalització 
de les drogues 
a Barcelona 

Barcelona.- El passat dissabte 26 d'octubre 
va tenir lloc a Barcelona la manifestació per 
la despenalització de totes les drogues i la 
llibertat de tots els presos convocada per 
l'ALA. Vàrem començar a la plaça Uni¬ 
versitat carregats de pancartes i fins i tot 
puros gegants de maria. Vàrem travessar 
4.000 persones pel centre de Ben, cridant 
consignes a favor de la legalització i en con¬ 
tra de la llei Corcuera, fins a arribar al parc 
de la Ciutadella, on ens vam aturar a fer la 
Fumada Popular i vam encendre porros 
gegantins per a tots els companys. El prop¬ 
er mes d'abril, l'ALA organitzarà l'Exposició 
Botànica Psicoactiva als jardins botànics del 
parc de la Ciutadella. ALA 29/10/02 


Dura ofensiva represiva a Grècia 
mesos abans de la presidència europea 

(vé de la setmana passada) 

Grècia .- (...) Però lògicament, després de detenir als suposats membres del grup en qüestió, el segon 
assalt ha anat directament enfocat, en llenguatge del propi cos policial, "als satèl·lits dels terroristes". 
A més a més, després de dos mesos d'esquizofrènia mediàtica durant quatre hores diàries, a inicis de 
setembre es van començar a produir sabotatges i accions en espais públics contra els mitjans de 
comunicació, en resposta a la manipulació informativa que estaven duent a terme per tal de seguir 
al peu de la lletra, les directrius policials. 

La combinació ideal per tal de dur a terme una estratègia de criminalització total dels moviments 
socials. A Atenes, els anarquistes han estat representatius en les lluites i la resistència urbana des d'ini¬ 
cis dels 80 i compten amb una desena de centres socials (okupats o no) dins la ciutat d'Atenes. El 28 de 
setembre apareixia com a portada de tots els diaris, un informe que vinculava els principals centres 
socials amb els atacs als mitjans de comunicació i en els quals hi apareixia una demanda expressa dels 
propis mitjans a la policia, perquè actuessin judicialment contra aquests. En resposta a tota aquesta 
estratègia, 11 d'octubre es va convocar una manifestació contra el terrorisme d'estat. Els mitjans van 
estar tres dies dedicats exclusivament aquesta temàtica, especulant i demanant que s'il·legalrtzés. La 
manifestació va ser transmesa per tots els canals nacionals en directe i aquesta va recórrer sense cap 
incident, sorprenent totes les expectatives policials i mediàtiques, preparades ja per culminar l'ofensiva 
criminalrtzadora. Però l'estratègia policial tot just acaba de començar, i actuarà amb molta més con- 
tundència per frenar qualsevol acte que pugui destorbar els propers espectacles. Tessalònica al juny del 
2003, serà, segurament, la prova de foc Des de Grècia 29/10/02 



Et pots subscriure al Contra-Infos electrònic 
enviant -nos un mail a zitzania@sindominio.net 
o entrant a la web: www.sindominio.net/zitzania 
També hi trobaràs el Contra-lnfos en format original 
-El rebràs tots els dimarts al vespre.- 


> > > L .1 set m ana ran eteorològica 


Dimecres 30 

Dijous 31 

Divendres 1 

Dissabte 2 

Diimenge3 

Dilluns 4 

Dimarts 5 



hF 

Algunes pluges el dimecres al vespre I núvols dijous al matí. Sol i temperatures entre 18 i 
20 graus fins el dilluns. A partir de dimarts vents forts de Mestral, sense pluges. 















































